
Eminescu, România Profundă 


ADEVĂRATUL EMINESCU. 


De ce este el încă înfricoşător? 


Ca toţi coloşii, Eminescu este înfricoșător. Provoacă și azi spaime. Mai ales 
duşmanilor pitici. Pentru cei ce-l iubesc, e un munte. Uite ce întâmplare minunată 
istorisea Grigore Vieru la Ipotești pe 15 ianuarie 2000: „Eu am trecut Prutul foarte 


târziu - dacă unii au visat să ajungă în cosmos și au şi ajuns în cosmos... 


Mircea Pușcașu 


3 februarie 2024 7 minute 


ADEVĂRATUL EMINESCU 
De ce este el încă înfricoșător? 


Ca toţi coloșii, Eminescu este înfricoșător. 
Provoacă și azi spaime. Mai ales duşmanilor pitici. 


Pentru cei ce-l iubesc, e un munte. 


Uite ce întâmplare minunată istorisea Grigore Vieru la Ipoteşti pe 15 ianuarie 


2000: 


„Eu am trecut Prutul foarte târziu - dacă unii au visat să ajungă în cosmos și au și 


ajuns în cosmos - eu viaţa întreagă am visat să trec Prutul. Am reuşit abia în '73. 


Primul om pe care am vrut să-l văd, când am ajuns, în cele din urmă, în București, a 


fost Nichita Stănescu...) 


Şi l-am cunoscut. M-am dus la el acasă, stătea pe Magistrală, vizavi de restaurantul 
Budapesta, şi am stat de vorbă. Mai exact, Nichita vorbea, iar eu ascultam. Vorbea la 
fel ca poezia sa, vizionar și liber. Mi se părea uluitor, venind din închistata literatură 


sovietică. 


Imi amintesc că poetul Nichita Stănescu nu mai știa cum să mă bucure și într-un 
miez de noapte mi-a spus: «Hai Grigore să îţi arăt casa în care Eminescu a citit 


pentru prima oară Luceafărul - casa lui Titu Maiorescu. Hai, Nichita». 


Şi am mers și am mers, ne-am oprit în faţa unui gard înalt. Eu am încercat să mă uit 
şi atunci Nichita, care în "70 era înalt ca un brad şi frumos și voinic, m-a luat în 
braţe şi m-a ridicat pe umeri şi m-a întrebat «Vezi casa, Grigore? O văd, Nichita!». 


Nu era nici o casă, nimic - aflasem mai târziu că acea casă fusese demolată prin anii 


1950. Practic, ea exista doar în imaginaţia lui Nichita și în imaginaţia mea. 


Astfel de pe umerii lui Nichita am văzut casa în care Eminescu a citit pentru prima 


oară Luceafărul, iar, de pe umerii lui Eminescu, am văzut ţara. ” 


La fel şi noi, pe umerii acestor coloşi umani, ai acestor strămoși exemplari vedem 
lumea întreagă, vedem rolul în destinul propriu și rolul nostru în istorie, ca neam. 


E important să ştim adevărul. 


Eminescu nu este doar un poet așa cum învăţăm la școală. 


Poezia lui, deși genială şi de importanţă covârșitoare în literatura naţională, totuși, 
analizată pragmatic, ea ocupă o parte minoră a scrierilor şi preocupărilor marelui 


Eminescu. 


În integrala scrierilor sale, ediţia DVatamaniuc, cuprinde 11 volume cu un total de 
12300 de pagini. Din astea, poeziile intră aerisit într-un singur volum, în jur de 
1000 de pagini, iar proza așijderea. Până şi corespondenţa sa e mai voluminoasă, 


având vreo 1300 de pagini. 


Dar articolele din publicistica lui sunt împachetate în 5 volume burdușite, cu un 
total de 5300 de pagini. Şi aveau o forţă cuvintele lui din articole, că nu era de 


mirare dacă se lăsau chiar cu demisii ministeriale sau cu remanieri guvernamentale. 
Deci nu era doar un poet sau doar un jurnalist. 


Eminescu a fost (și este!) unul din voievozii spirituali ai acestui neam, un voievod de 


conștiință vie românească. 
„ara asta să fie românească sau să nu fie deloc”, spunea el. 


Deşi profund naţional și naţionalist, totuși prin orizontul său cultural, prin 
anvergura și temele gândirii sale, Mihai Eminescu este universal și universalist, 


atingând înălțimile tari ale geniului uman de pretutindeni. 


În plus este considerat de lingvişti drept ctitor de limbă și de cuvinte. 
După el limba română a devenit altfel. La propriu. 
Limba pe care o vorbeşti tu azi cu copiii, fraţii, părinţii și prietenii tăi este 


practic limba română posteminesciană. 


Toate astea poate le ştiai. 


De aceea vreau să-ţi spun câteva aspecte pe care poate nu le știi: 


- Mihai Eminescu a condus o grupare secretă care avea şi componentă paramilitară. 
Este vorba de societatea Carpaţii, care milita și trăgea sfori pentru unirea Ardelului 
cu Principatele române. Ba chiar făcea trafic de arme spre românii din Ardeal. 

- Era considerat indezirabil, persona non-grata, în Ardeal, fiind dat în consemn la 
frontiere. 

- Era om înstărit, cu dare de mână. 

- 'Ținea un ziar de mare impact. Cum ar fi o televiziune azi. 

- Era pedant și ţinea la eleganța sa. Avea peste 30 de costume de haine. Aproape 
jumătate din veniturile sale se duceau pe curățătorie și întreţinerea garderobei. 

- Era destul de mic de statură. Dar nu era vreun poet transpirat, palid și timid. 

- Era direct și nu-i plăcea ploconeala. Nici în faţa damelor. 

- Era temut în public, vorbea cu înflăcărare şi vervă, iar la nevoie dădea bine și cu 
pumnul. Purta şi pistol. Era legal atunci. 

- A fost otrăvit cronic cu mercur şi a supravieţuit. 

- Apoi a fost internat abuziv într-un sanatoriu privat de boli psihice. 

- În final a fost ucis acolo din ordinul celor care se temeau de inteligenţa, 


verticalitatea şi puterea lui morală. 


Şocant, nu? 
Dar el era mai mult decât toate aceste, știute sau neştiute, antinomii şi curiozități la 


un loc. 
Dar de ce-ţi scriu eu ţie aici insistent despre Eminescu? 


Pentru că știu că şi tu cauţi să-ţi lămurești rosturile tale vii, sevele tale autentice. 
lar noi, ca oameni, avem nevoie să ne găsim sau să ne altoim pe acele rădăcini cu 


seve curate. 


Cred că Eminescu cel adevărat poate fi o astfel de rădăcină pentru tine. 


Şi pentru mine este. 


Cum poate fi el rădăcină vie pentru noi? 


Uite aşa: să-l facem mai aproape, zilnic. 


Să facem cunoștință zilnic cu Eminescu cel real şi viu. 
Să-i citim un articol, o pagină, zilnic, să aflăm cât mai multe despre el. 
Despre cel real, întreg, omul de conștiință, cuvânt şi acţiune, gânditorul adânc, 


patriotul total, poetul fără cusur, vizionarul, filosoful. 


In plus, avem datoria, altoindu-ne pe umerii acestor străbuni coloși, 


să devenim și noi rădăcini şi sevă pentru cei ce vin după noi. 


Cum inspirat zicea Nichita Stănescu: „Eminescu?? E foarte greu să respiri după El, 
dar în clipa în care El ne-a devenit nouă tuturor respiraţie, va trebui ca noi înșine, la 
rândul nostru să fim respiraţia nenăscuţilor. Eminescu este un aer pur, genuin, un 


aer curat” 


Grozave cuvinte, nu-i așa? 
Scrie-mi și părerea ta despre asta. Ca să nu vorbesc doar eu. © 


Sau scrie-mi un citat care te reprezintă ori 2-3 versuri din acești coloși. 


Cele bune! 
Mircea P 


P.S.: 


M-am gândit să-ţi aduc în această scrisoare câteva surse şi resurse de reală valoare. 


Ca să ne întărim împreună întru aceleași seve. 


1. 

În primul rând un documentar deosebit, condensat în mai puţin de 30 de minute 
realizat de Mugur Vasiliu în 2002: MIHAI EMINESCU sau MĂRTURIE DESPRE 
MINE ÎNSUMI 


Uite câteva mici rubrici din cuprins: 


e Despre PUBLICISTICĂ - unde academicianul Dimitrie Vatamaniuc ne prezintă 
concepţiile fundamentale ale lui Eminescu cu totul diferit de cel pe care îl 


cunoaștem 


+ Despre SOCIETATEA CARPAȚII ȘI TRĂDARE - în care profesorul Ion 
Filipciuc ni-l arată ca luptător pentru recucerirea Transilvaniei 

+ Despre DUBLA SACRIFICARE A LUI EMINESCU - unde profesorul Theodor 
Codreanu ne arată că Eminescu și-a asumat propriul sacrificiu 

+ Despre EMINESCU GÂNDITORUL ECONOMIC ŞI POLITIC - unde profesorul 
Ilie Bădescu arată clar că fără Eminescu pentru români nimic nu-i cu putinţă 

+ Despre LICHIDAREA CHESTIUNII EMINESCU - în care profesorul Mihai 
Ungheanu ne spune că viaţa lui Mihai Eminescu a fost îngustată de urzelile politice 
ale momentului 

+ Despre NEBUNIE, SIFILIS, ALCOOLISM ȘI ALTE... NEBUNII - în care medicul 
legist Vladimir Beliș ne arată de de nu există niciun temei pentru a-l considera pe 


Eminescu nebun, sifilitic, alcoolic etc. 


ÎI găseşti aici întreg: 
MIHAI EMINESCU - MĂRTURIE DESPRE MINE ÎNSUMI. Un film de Mugur 


Vasiliu 


2. 
Aici îţi las două articole despre cum și de ce a fost ucis Eminescu: 
Adevărul despre cum a murit Mihai Eminescu, ucis la comandă 


De ce a fost ucis Eminescu? Răspunsul lui Virgil Maxim 


3. 

Apoi îți recomand să afli despre viaţa adevărată a lui Eminescu. 

Detalii necenzurate şi foarte interesante de la istorici și cercetători, 

în această serie de 16 colocvii scurte, în jur de 20-25 de minute fiecare: 


Viaţa lui Eminescu. O serie de 16 scurte colocvii 


4. 
Desigur, contactul direct cu scrierile lui Mihai Eminescu e cel mai bun lucru în 


această direcţie. 


Poţi găsi de cumpărat Operele complete în 11 volume, peste 12000 de pagini, la 


editura Naţional, costă vreo 800 de lei. Sau din altă parte. 


Eu aici le-am găsit: Ediţie integrală Mihai Eminescu - 11 volume. 


Le fac reclamă gratuit și îi felicit pentru iniţiativă. 


Există operele complete și în format electronic sub forma unei aplicaţii gratuite. 
E poate mai greu să citeşti în format digital, dar e disponibil și așa. 
O găsești aici de descărcat şi instalat: Mihai Eminescu, întreaga operă 


(Este urmare a colaborării între Asociaţia NeamUhnit și Academia Română.) 


5. 
Plus 5 poezii eminesciene puse pe muzică în interpretarea Lorenei Oltean: 


https://magnamoments.com/music/Eminescu-Olteanu 

